NARKOTIKŲ, TABAKO IR ALKOHOLIO KONTROLĖS DEPARTAMENTO DIREKTORIAUS

Į S A K Y M A S

DĖL INFORMACIJOS APIE ŪKIO SUBJEKTAMS TAIKYTAS EKONOMINES SANKCIJAS TEIKIMO TVARKOS APRAŠO IR FORMOS NTAKD-AT/ES PATVIRTINIMO

2012 m. lapkričio 16 d. Nr. T1-323

Vilnius

Vadovaudamasis Lietuvos Respublikos alkoholio kontrolės įstatymo (Žin., 1995, Nr. 44-1073; 2004, Nr. 47-1548; 2012, Nr. 78-4025) 16 straipsnio 5 dalimi, Lietuvos Respublikos tabako kontrolės įstatymo (Žin., 1996, Nr. 11-281; 2003, Nr. 117-5317; 2012, Nr. 78-4024) 11 straipsnio 5 dalimi, Lietuvos Respublikos sveikatos sistemos įstatymo (Žin., 1994, Nr. 63-1231; 1998, Nr. 112-3099; 2010, Nr. 139-7112) 701 straipsnio 2 dalies 2 punktu ir Narkotikų, tabako ir alkoholio kontrolės departamento nuostatais, patvirtintais Lietuvos Respublikos Vyriausybės 2011 m. vasario 23 d. nutarimu Nr. 244 (Žin., 2011, Nr. 28-1331):

1. T v i r t i n u pridedamus:

1.1. Informacijos apie ūkio subjektams taikytas ekonomines sankcijas, teikimo tvarkos aprašą;

1.2. Informacijos apie ūkio subjektams taikytas ekonomines sankcijas teikimo formą NTAKD-AT/ES.

2. Rekomenduoju savivaldybėms teikti informaciją apie ūkio subjektams taikytas ekonomines sankcijas pagal Informacijos apie ūkio subjektams taikytas ekonomines sankcijas teikimo tvarkos aprašą.

3. N u s t a t a u:

3.1. šis įsakymas įsigalioja nuo 2013 m. sausio 1 d.;

3.2. informaciją apie ūkio subjektams taikytas ekonomines sankcijas už 2012 m. pagal Informacijos apie ūkio subjektams taikytas ekonomines sankcijas teikimo formą NTAKD-AT/ES pateikti iki 2013 m. sausio 18 d.

Direktorius	Zenius Martinkus

SUDERINTA

Policijos departamento prie Vidaus reikalų ministerijos 2012-10-19 raštu Nr. 5-S-3935	Muitinės departamento prie Finansų ministerijos 2012-10-18 raštu Nr. (4.5)3B-10820

Valstybinės ne maisto produktų inspekcijos prie Ūkio ministerijos 2012-10-11 raštu Nr. 7R-867	Valstybinės mokesčių inspekcijos prie Finansų ministerijos 2012-10-18 raštu Nr. (1.17-31-4)-R-8639

Valstybinės maisto ir veterinarijos tarnybos 2012-10-15 raštu Nr. B6-(1.9)-2336	Lietuvos savivaldybių asociacijos 2012-10-19 raštu Nr.(9)-SD-789

PATVIRTINTA

Narkotikų, tabako ir alkoholio kontrolės

departamento direktoriaus

2012 m. lapkričio 16 d. įsakymu Nr. T1-323

INFORMACIJOS APIE ŪKIO SUBJEKTAMS TAIKYTAS EKONOMINES SANKCIJAS TEIKIMO TVARKOS APRAŠAS

I. BENDROSIOS NUOSTATOS

1. Informacijos apie ūkio subjektams taikytas ekonomines sankcijas teikimo tvarkos aprašas nustato informacijos pateikimo formos NTAKD-AT/ES (toliau – forma NTAKD-AT/ES) pildymo, teikimo bei tikslinimo tvarką.

2. Formos NTAKD-AT/ES pildymo ir teikimo tikslas – surinkti ir susisteminti duomenis apie ūkio subjektų veiklą: atliktus patikrinimus, taikytas ekonomines sankcijas, apie ūkio subjektų veiklos pakartotinius pažeidimus, tokiu būdu sudarant galimybę valstybės ir savivaldybių institucijoms ir įstaigoms, pagal kompetenciją vykdančioms Lietuvos Respublikos alkoholio kontrolės įstatymo (Žin., 1995, Nr. 44-1073; 2004, Nr. 47-1548) (toliau – Alkoholio kontrolės įstatymas) ir Lietuvos Respublikos tabako kontrolės įstatymo (Žin., 1996, Nr. 11-281; 2003, Nr. 117-5317) (toliau – Tabako kontrolės įstatymas) pažeidimų priežiūrą ir prevenciją, operatyviai ir tiksliai gauti informaciją apie ūkio subjektų veiklą, pakartotinius veiklos pažeidimus ir pan.

3. Formą NTAKD-AT/ES pildo, duomenis tikslina ir teikia Departamentui valstybės institucijos ir įstaigos, įgyvendinančios ūkio subjektų veiklos priežiūrą.

4. Forma NTAKD-AT/ES teikiama Narkotikų, tabako ir alkoholio kontrolės departamentui (toliau – Departamentas) vienu iš pasirinktų būdų:

4.1. elektroniniu paštu ataskaitos@ntakd.lt;

4.2. faksu Nr. (8 5) 266 8095;

4.3. paštu, adresu: Šv. Stepono g. 27, LT-01312 Vilnius.

5. Tabako ir alkoholio valstybinę kontrolę įgyvendinančios valstybės institucijos ir įstaigos užpildytą formą NTAKD-AT/ES privalo pateikti ne vėliau kaip iki kito ketvirčio pirmo mėnesio 10 dienos.

6. Jeigu valstybės institucija ir įstaiga patikslina pirmiau pateiktus duomenis, turi pateikti naujai užpildytą formą NTAKD-AT/ES, nurodydama tą patį formos NTAKD-AT/ES numerį ir pažymint formoje NTAKD-AT/ES rekvizitą „Patikslinta“.

II. INFORMACIJOS apie ŪKIO SUBJEKTams TAIKYTaS EKONOMINeS SANKCIJaS TEIKIMO FORMOS NTAKD-AT/ES PILDYMO TVARKA

7. Formoje NTAKD-AT/ES įžanginėje dalyje nurodoma:

7.1. duomenis pateikusios valstybės institucijos ir įstaigos pavadinimas;

7.2. šios formos pildymo data ir numeris;

7.3. metai ir ketvirtis, už kuriuos pateikiami duomenys (ketvirtis įrašomas romėniškais skaičiais);

7.4. ar teikiama forma NTAKD-AT/ES „pirminė“ ar „patikslinta“.

8. Formos NTAKD-AT/ES dėstomosios dalies pildymo tvarka:

8.1. antrojoje skiltyje nurodomas ūkio subjekto, kuriam pagal Alkoholio kontrolės įstatymą ir / ar Tabako kontrolės įstatymą buvo taikytos ekonominės sankcijos, pavadinimas bei teisinė forma;

8.2. trečiojoje skiltyje nurodomas ūkio subjekto, kuriam pagal Alkoholio kontrolės įstatymą ir / ar Tabako kontrolės įstatymą buvo taikytos ekonominės sankcijos, įmonės kodas;

8.3. ketvirtojoje skiltyje pateikiamas vietos, kurioje buvo nustatytas Alkoholio kontrolės įstatymo ir / ar Tabako kontrolės įstatymo pažeidimas, tikslus adresas (gatvė, namo numeris, miestas, rajono pav., kaimo pavadinimas ar kt.);

8.4. penktojoje skiltyje nurodomas konkretus Alkoholio kontrolės įstatymo ir / ar Tabako kontrolės įstatymo straipsnis, dalis ir punktas. Teikiant informaciją lentelėje gali būti naudojami trumpiniai: Alkoholio kontrolės įstatymas – AKĮ, Tabako kontrolės įstatymas – TKĮ. Jei ūkio subjekto veikloje buvo nustatytas daugiau nei vienas Alkoholio kontrolės įstatymo ir / ar Tabako kontrolės įstatymo pažeidimas, kiekvienas jų pateikiamas naujoje eilutėje;

8.5. šeštojoje skiltyje nurodoma pažeidimo nustatymo data. Pažeidimo nustatymo data laikoma diena, kurią buvo surašytas protokolas, tarnybinis pranešimas. Data pateikiama skaitmenų grupėmis (pvz., 20XX-01-01);

8.6. septintojoje skiltyje nurodomas ūkio subjektui taikytos ekonominės sankcijos dydis rašomas litais, kuris nurodytas nutarime skirti ekonominę sankciją. Jei jokia ekonominė sankcija nebuvo taikyta, dedamas brūkšnelis;

8.7. aštuntojoje skiltyje nurodoma, ar valstybės institucijos ir įstaigos nutarimas įsiteisėjęs ar neįsiteisėjęs, įrašant žodžius „įsiteisėjęs“ ar „neįsiteisėjęs“. Jei nutarimas įsiteisėjęs, šalia nurodoma tiksli nutarimo įsiteisėjimo data;

8.8. devintojoje skiltyje pateikiamos pastabos apie ūkio subjektą, kurios, valstybės institucijos ir įstaigos nuomone, gali būti aktualios kitoms valstybinę tabako ir alkoholio kontrolę įgyvendinančioms valstybės institucijoms ir įstaigoms (pvz., ūkio subjektas turi kelias licencijas verstis mažmenine prekyba).

9. Formą NTAKD-AT/ES pasirašo įgaliotas valstybės institucijos ar įstaigos valstybės tarnautojas ar pareigūnas, nurodydamas savo pareigas, vardą ir pavardę ir asmuo, užpildęs šią formą, nurodydamas savo pareigas, vardą ir pavardę.

III. BAIGIAMOSIOS NUOSTATOS

10. Departamentas, gavęs duomenis pagal formą NTAKD-AT/ES, juos kaupia, sistemina ir saugo teisės aktų nustatyta tvarka bei teikia valstybės ir savivaldybių institucijoms ir įstaigoms, pagal kompetenciją.

_________________

Forma patvirtinta

Narkotikų, tabako ir alkoholio kontrolės

departamento direktoriaus

2012 m. lapkričio 16 d. įsakymu Nr. T1-323

_

(duomenis pateikusios valstybės institucijos ar įstaigos pavadinimas)

Narkotikų, tabako ir alkoholio kontrolės departamentui

INFORMACIJOS APIE ŪKIO SUBJEKTAMS TAIKYTAS EKONOMINES SANKCIJAS TEIKIMO FORMA NTAKD-AT/ES

20 - - Nr. ____________

Duomenys pateikiami už 20_____ m. _____ ketv.	 pirminė	 patikslinta

Eil. Nr.	Ūkio subjekto pavadinimas, teisinė forma	Įmonės kodas	Pažeidimo nustatymo vieta (Adresas)	Pažeidimai	Nutarimai

AKĮ / TKĮ straipsnis, dalis, punktas (nurodykite pagal kompetenciją)	Pažeidimo nustatymo data	Taikytos ekonominės sankcijos dydis (jei sankcijos buvo taikytos, sumą nurodykite Lt, jei nebuvo – dėkite brūkšnį )	Nutarimas Įsiteisėjęs / neįsiteisėjęs (nurodykite datą)	Pastabos
1	2	3	4	5	6	7	8	9
AKĮ

TKĮ

_________________ (įstaigos vadovo ar jo įgalioto asmens pareigų pavadinimas)	____________ (parašas)	____________________ (vardas ir pavardė)

_________________ (formą užpildžiusio asmens pareigų pavadinimas)	____________ (parašas)	____________________ (vardas ir pavardė)

_________________